Էրիկ Շիկահերի երկիր

Էրիկ Շիկահերի երկիրը (նորվեգերեն։ Eirik Raudes Land) անուն է, որը տվել են նորվեգացիները արևելյան Գրենլանդիայի առափնյա հատվածին՝ օկուպացված Նորվեգիայի կողմից 1930-ականների սկզբին։ Այն անվանվել է 10-րդ դարում Գրենլանդիայում առաջին սկանդինավյան բնակավայրերի հիմնադիր Էրիկ Շիկահերի անունով։ Արդարադատության Միջազգային Դատարանը 1933 թվականին որոշում կայացրեց ընդդեմ Նորվեգիայի և վերջինս հետագայում հրաժարվեց իր պահանջներից։

Պահանջի ծագումը 
Առաջին եվրոպական բնակավայրը Գրենլանդիայում հիմնադրվել է Իսլանդիայից ժամանած սկանդինավյան գաղութարարների կողմից շուրջ 1000 թվականին։ Գրենլանդիայում եղել են երկու հիմնական սկանդինավյան բնակավայրեր, բայց վերջիններս եղել են կղզու հարավարևմտյան ափին, Էրիկ Շիկահերի երկիր անվանվելիք տարածքից մեծ հեռավորության վրա։ 1260-ականներից Գրենլանդիայում սկանդինավյան գաղութը ճանաչեց Նորվեգիայի Թագավորին որպես իր տիրակալ։ Երբ Նորվեգիան գտնվում էր դանիական տիրապետության տակ՝ Միջին դարերից մինչև 1814 թ․, պաշտոնական փաստաթղթերում հստակեցվել է, որ Գրենլանդիան Նորվեգիայի մաս է։ Այնուամենյանիվ, բնակավայրերը կորսվեցին ուշ միջնադարում, իսկ հավանաբար շուրջ 1500 թ․ ոչնչացավ սկանդինավյան բնակչությունը։

Նորվեգիայի և Դանիայի միության ժամանակահատվածում հարաբերությունները Գրենլանդիայի և պետության միջև կազմակերպվել են տարբեր ձևերով։ Ժամանակակից պատմաբանները տարակարծիք են, թե Գրենլանդիայի պատմության որ պահից է Գրենլանդիան նորվեգական տիրապետությունից դարձել դանիական։ Այնուամենայնիվ 1814 թ․ կնքված Քիլի պայմանագիրը ցույց է տալիս, որ Գրենլանդիան, առնվազն քաղաքական առումով, համարվել է նորվեգական։ "․․․Նորվեգիայի Թագավորությունը ․․․ ինչպես նաև իրենից կախվածության մեջ գտնվող տարածքները (Գրենլանդիան, Ֆարերյան կղզիները և Իսլանդիան չներառված) ․․․ պետք է այսուհետ պատկանեն ․․․ Նորին Մեծություն Շվեդիայի Թագավորին ․․․"։ Նորվեգիան երբեք չի ճանաչել Քիլի պայմանագրի վավերականությունը։

Պատմություն 

1919 թ․ Դանիան Նորվեգիայի համաձայնությամբ Գրենլանդիան հայտարարեց իր տարածք (տես՝ Իհլենի հայտարարություն)։

Սակայն, 1921 թ․ Դանիան առաջարկեց արտաքսել բոլոր օտարերկրացիներին Գրենլանդիայից՝ ստեղծելով դիվանագիտական հակասություն մինչև 1924 թ․ հուլիս, երբ Դանիան համաձայնեց, որ նորվեգացիները կարող են որսորդական և գիտական բնակավայրեր հիմնել հյուսիսային լայնության 60°27'-ից հյուսիս.

1931 թ․ հունիսին նորվեգական Արկտիկական առևտրային ընկերության նախագահ Հալվարդ Դեվոլդը նորվեգական դրոշը բարձրացրեց Միգբուկտայում և 1931 թ․ հուլիսի 10-ին տարածվեց նորվեգական թագավորական հռչակագիր, որով Արևելյան Գրենլանդիան հայտարարվեց Նորվեգիայի տարածք։ Նորվեգիան հայտարարեց, որ տարածքը եղել է terra nullius, չի ունեցել մշտական բնակչություն և հիմնականում օգտագործվել է նորվեգական կետորսների կողմից։ Տարածությունը բնորոշվեց տեղակայված "հարավից Կարլսբերգի ֆյորդի և հյուսիսից Բեսսելի ֆյորդի միջև ընկած", փռվելով հյուսիսային լայնության 71°30'-ից մինչև 75°40' "։ Թեև այդ մասին հստակ հայտարարություն չի արվել, համարվել է, որ տարածքը սահմանափակված էր արևելյան ափով, այնպես, որ Գրենլանդիայի սառցե շերտը համարվել է տարածքի արևմտյան սահման (Սառցե շերտը ծածկում է Գրենլանդիայի ընդհանուր տարածքի հինգ վեցերորդ մասը, այնպես որ ափի երկարությամբ տարբեր լայնությամբ միայն մի նեղ շերտ է մշտական սառույցից ազատ)։ 

1933 թ․ Նորվեգիան և Դանիան պայմանավորվեցին Արևելյան Գրենլանդիայի շուրջ իրենց վեճը կարգավորել Արդարադատության միջազգային դատարանի միջոցով։ Նորվեգիան պարտվեց և որոշումից հետո հրաժարվեց իր պահանջից։

Նացիստական Գերմանիայի կողմից Նորվեգիայի՝ 1940-45 թթ․ օկուպացիայի ընթացքում տարածքային պահանջը կարճ ժամանակով նորից առաջ քաշվեց խամաճիկային Քիսլինգի ռեժիմի կողմից, ով այն տարածեց ամբողջ Գրենլանդիայի վրա։ Վիդկուն Քիսլինգի կողմից առաջարկվեց փոքրամասշտաբ ներխուժում կղզին "վերանվաճելու" համար, սակայն գերմանացիները մերժեցին այն՝ համարելով աննպատակահարմար համաժամանակյա Ատլանտյան օվկիանոսի համար պայքարի լույսի ներքո։

Գրենլանդիայի աշխարհագրություն
Դանիայի պատմություն
Նորվեգական կայսրություն
Նորվեգիայի պատմություն
Պատմական մարզեր